text: Klovn jagtede cyklende 11-årig med hammer
  27 oktober 2016 kl. 12.51
  En klovn med en hammer jagtede onsdag aften en dreng i Horsens.
  Fænomenet med klovne, som skræmmer forbipasserende, er tilsyneladende nået til Horsens. Onsdag aften kom en 11-årig dreng cyklende på Østergade i Horsens, da en klovn sprang frem med en hammer i hånden og jagtede ham. 
  Efterfølgende blev episoden meldt til politiet, som har søgt efter klovnen uden resultat. Ingen andre personer i området har tilsynedeladende set klovnen, oplyser vagtchef ved Sydøstjyllands Politi, Henrik Dam til TV 2. 
  - Vi gør ikke mere ved sagen på nuværende tidspunkt, siger han.
  